
న్యూఢిల్లీ : భారతదేశ సైనిక దళాలు ఎటువంటి సవాలునైనా ఎదుర్కొనేందుకు సంపూర్ణంగా సంసిద్ధంగా ఉందని రక్షణ మంత్రి అరుణ్ జైట్లీ స్పష్టం చేశారు. ఆయుధాలు, సామగ్రి కొరత వల్ల మన సైన్యం సన్నద్ధంగా లేదనే ముద్రను వేయవద్దని ప్రతిపక్షాలను గట్టిగా కోరారు. రక్షణ శాఖకు బడ్జెట్ కేటాయింపుల గురించి శుక్రవారం లోక్సభలో జరిగిన చర్చలో జైట్లీ జోక్యం చేసుకుని, రక్షణ దళాల అవసరాలను ప్రభుత్వం పట్టించుకోవడం లేదన్న ప్రతిపక్షాల ఆరోపణలను ఖండించారు. తమ ప్రభుత్వం ఏర్పడిన తర్వాత రూ.2.96 లక్షల కోట్ల విలువైన 147 కాంట్రాక్టులను కుదుర్చుకున్నట్లు తెలిపారు. త్రివిధ దళాలకు ఆయుధాలు, ఇతర సామగ్రి సమకూర్చేందుకు ఈ కాంట్రాక్టులను కుదుర్చుకున్నట్లు వివరించారు. 155ఎంఎం అల్ట్రా లైట్ హోవిట్జర్ తుపాకులు, బ్రహ్మోస్ క్షిపణులను సైన్యం కోసం సేకరిస్తున్నట్లు చెప్పారు. నావికా దళం కోసం డీప్ సీ రెస్క్యూ మిషన్స్ను, వాయుసేన కోసం అపాచీ హెలికాప్టర్లను  సేకరిస్తున్నామన్నారు. ‘‘ఆయుధాలు కొనడం లేదు, మన సైన్యం సిద్ధంగా లేదు’’ అనే భావనను కల్పించకూడదని ప్రతిపక్షాలకు హితవు పలికారు.

newdhilly : bharatadesa sainika dalaalu etuvanti savalunaina edurkonenduku sampuurnamgaa samsiddhamgaa undani rakshana mantri arun jaitley spashtam chesaru. aayudhaalu, samagri korata valla mana sainyam sannaddhamgaa ledane mudranu veyavaddani pratipakshaalanu gattigaa koraru. rakshana saakhaku budget ketayimpula gurinchi sukravaaram loksabhalo jarigina charchalo jaitley jokyam chesukuni, rakshana dalaala avasaraalanu prabhutvam pattinchukovadam ledanna pratipakshaala aaropanalanu khandinchaaru. tama prabhutvam erpadina tarvaata roo.2.96 lakshala kotla viluvaina 147 contractulanu kudurchukunnatlu telipaaru. trividha dalaalaku aayudhaalu, itara samagri samakuurcheemduku ee contractulanu kudurchukunnatlu vivarinchaaru. 155mm altra liet hovitzer tupaakulu, brahmos kshipanulanu sainyam kosam sekaristunnatlu cheppaaru. navika dalam kosam deap see rescue mishansnu, vaayusena kosam apachi helicapterlanu  sekaristunnamannara. ‘‘aayudhaalu konadam ledu, mana sainyam siddamgaa ledu’’ ane bhavananu kalpinchakudadani pratipakshaalaku hitavu palikaaru.